als_Latn dik_Latn tur_Latn
Meizu prezantoi sot zyrtarisht telefonin MX4 Pro, gjatë një eventi të zhvilluar në Kinë. Ekrani i telefonit është prodhuar nga kompania Sharp dhe është 5.5 inç me rezolucion 2560 x 1536 pikselë. Ai përmban anësore shumë të holla, vetëm 2 mm, dhe ka densitet 542 pikselë për inç.
Meizu MX4 Pro operon me procesorin Exynos 5430 të Samsung-ut, i cili ka katër bërthama Cortex-A15 me shpejtësi 2.0 GHz dhe katër bërthama Cortex-A7 me shpejtësi 1.5 GHz. Telefoni ka gjithashtu 3GB RAM, kartën grafike Mali-T628 MP6 GPU, ndërsa hapësira e brendshme është në tri versione, 16GB, 32GB dhe 64GB. Nuk ofrohet mbështetje për kartën microSD.
Në anën e pasme, telefoni MX4 Pro përmban kamera 20.7 megapikselë me hapje f/2.2, e krijuar nga Sony, dhe ka sensorin IMX220 Exmor RS me blic të dyfishtë LED. Në anën ballore të telefonit gjendet një kamera 5 megapikselë me hapje f/2.2 dhe sensorin OmniVision OV5693. Sa i përket lidhjes, ky telefon ofron NFC dual-band Wi-Fi 802.11 ac, Bluetooth 4.0, si dhe mbështet rrjetet TD-LTE dhe FDD-LTE duke përdorur të njëjtën radio.
MX4 Pro ka edhe një sensor për gjurmët e gishtërinjve i vendosur në ekran. Kjo teknologji është quajtur mTouch, dhe sensori është bërë me xham prej safiri. Telefoni operon me sistemin Android 4.4 KitKat me ndërfaqen Flyme 4.0. Shitjet për këtë telefon do të fillojnë më 6 dhjetor dhe kushton 410 dollarë.
(Herë të lexuara: 155)
als_Latn als_Latn als_Latn als_Latn als_Latn